কয়েক মাসের মধ্যেই সেই ব্যক্তিকে আটক করে পুলিশ। পরে আত্মসমর্পণ করেন শারমিনের মা। এরপর কয়েক মাস জেল খাটার পর তারা উভয়ই এখন জামিনে আছেন বলে জানিয়েছেন শারমিন। সাহসিকতার পুরস্কার পাওয়ার অভিজ্ঞতার কথা জানিয়ে শারমিন বলেন, এ পুরস্কারে আমি ভীষণ সম্মানিত বোধ করছি। এ অ্যাওয়ার্ড আমার জন্য নয়, দেশের সব মেয়েদের জন্য। মেরিনা ইয়াসমিন জানান, এ পর্যন্ত বিশ্বের ৬০টি দেশের শতাধিক নারীকে ইন্টারন্যাশনাল উইমেন অব কারেজ স্বীকৃতি দিয়েছে যুক্তরাষ্ট্র।